РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/240-16

20. октобар 2016. године

Б е о г р а д

З А П И С Н И К

ШЕСТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. ОКТОБРА 2016. ГОДИНЕ

 Седница је почела у 15,10 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Србислав Филиповић, Весна Марковић, Крсто Јањушевић, Драган Шормаз, заменик члана Александре Мајкић, Јелена Жарић-Ковачевић, Весна Николић-Вукајловић, Саша Радуловић, Мирољуб Станковић, Елвира Ковач, заменик члана Балинта Пастора и Дејан Шулкић.

 Седници нису присуствовали чланови Одбора: Петар Петровић, Звонимир Стевић, Зоран Красић, Гордана Чомић и Бајро Гегић, као ни њихови заменици.

 Седници су присуствовали: Зоран Илић, вршилац дужности помоћника министра грађевинарства, саобраћаја и инфраструктуре и Вељко Ковачевић, вршилац дужности помоћника министра грађевинарства, саобраћаја и инфраструктуре.

 Пре преласка на утврђивање Дневног реда седнице Одбора, за реч се јавио Саша Радуловић, члан Одбора, који је предложио да се датум одржавања шесте седница Одбора, закаже за дан кад не буде заседала Народна скупштина, јер, како је истакао сматра да није у реду да Одбор одржи седницу док истовремено заседа Народна скупштина.

 Потом се за реч јавио Дејан Шулкић, члан Одбора, истакао да се слаже са предлогом Саше Радуловића и предложио да се осма тачка дневног реда седнице Одбора која се односи на Разматрање Предлога закона о потврђивању Споразума о оснивању Фонда за западни Балкан, са Статутом Фонда за западни Балкан, који је поднела Влада, повуче са дневног реда седнице Одбора, јер како је нагласио, сматра да овај Предлог закона није у складу са Уставом и правним системом Републике Србије.

 Одбор није прихватио, већином гласова, предлог Саше Радуловића, члана Одбора, да се одложи седница Одбора, (будући да је за предлог гласало два, девет је гласало против и уздржаних није било).

 Такође, Одбор није приватио, већином гласова, предлог Дејана Шулкића, члана Одбора, да се осма тачка Дневног реда седнице Одбора, повуче са дневног реда седнице Одбора (будући да је за предлог гласао један а девет је гласало против).

 На предлог председника Одбора, већином гласова (са осам гласова за, једним против и један није гласао) је усвојен следећи

Д н е в н и р е д :

 1. Разматрање Предлога закона о изменама и допунама Закона о пловидби и лукама на унутрашњим водама, који је поднела Влада;

 2. Разматрање Предлога закона о потврђивању Споразума о ваздушном саобраћају између Владе Републике Србије и Владе Републике Кореје, који је поднела Влада;

 3. Разматрање Предлога закона о потврђивању Уговора о зајму између Владе Републике Србије и Фонда за развој Абу Дабија за буџетску подршку, који је поднела Влада;

 4. Разматрање Предлога закона о потврђивању Оквирног споразума о зајму LD1830 (2014) између Банке за развој Савета Европе и Републике Србије, који је поднела Влада;

 5. Разматрање Предлога закона о потврђивању Финансијског уговора "Апекс зајам за мала и средња предузећа и друге приоритете III/Б" између Републике Србије и Европске инвестиционе банке и Народне банке Србије, који је поднела Влада;

 6. Разматрање Предлога закона о потврђивању Споразума о зајму (Програм модернизације и оптимизације јавне управе) између Републике Србије и Међународне банке за обнову и развој, који је поднела Влада;

 7. Разматрање Предлога закона о потврђивању Оквирног споразума о зајму LD 1768 (2012) између Банке за развој Савета Европе и Републике Србије, који је поднела Влада;

 8. Разматрање Предлога закона о потврђивању Споразума о оснивању Фонда за западни Балкан, са Статутом Фонда за западни Балкан, који је поднела Влада;

 9. Разматрање Предлога одлуке о учешћу припадника Војске Србије у мултинационалним операцијама у 2016. години, који је поднела Влада;

 10. Разматрање Предлога одлуке о усвајању Годишњег плана употребе Војске Србије и других снага одбране у мултинационалним операцијама у 2016. години, који је поднела Влада.

 Прва тачка дневног реда. Разматрање Предлога закона о изменама и допунама Закона о пловидби и лукама на унутрашњим водама, који је поднела Влада.

Одбор је размотрио Предлог закона о изменама и допунама Закона о пловидби и лукама на унутрашњим водама, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за и један није гласао).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о потврђивању Споразума о ваздушном саобраћају између Владе Републике Србије и Владе Републике Кореје, који је поднела Влада.

Одбор је размотрио Предлог закона о потврђивању Споразума о ваздушном саобраћају између Владе Републике Србије и Владе Републике Кореје, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за и један није гласао).

 За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога закона о потврђивању Уговора о зајму између Владе Републике Србије и Фонда за развој Абу Дабија за буџетску подршку, који је поднела Влада.

 У дискусији по овој тачки дневног реда учествовали су Дејан Шулкић, члан Одбора и Ђорђе Комленски, председник Одбора.

Одбор је размотрио Предлог закона о потврђивању Уговора о зајму између Владе Републике Србије и Фонда за развој Абу Дабија за буџетску подршку, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за и једним уздржаним).

 За известиоца Одбора на седници Народне скупштине одређен је председник Одбора.

 Четврта тачка дневног реда. Разматрање Предлога закона о потврђивању Оквирног споразума о зајму LD1830 (2014) између Банке за развој Савета Европе и Републике Србије, који је поднела Влада.

 Одбор је размотрио Предлог закона о потврђивању Оквирног споразума о зајму LD 1830 (2014) између Банке за развој Савета Европе и Републике Србије, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за и један није гласао).

 За известиоца Одбора на седници Народне скупштине одређен је председник Одбора.

 Пета тачка дневног реда. Разматрање Предлога закона о потврђивању Финансијског уговора "Апекс зајам за мала и средња предузећа и друге приоритете III/Б" између Републике Србије и Европске инвестиционе банке и Народне банке Србије, који је поднела Влада.

 Одбор је размотрио Предлог закона о потврђивању Финансијског уговора „Апекс зајам за мала и средња предузећа и друге приоритете III/Б“ између Републике Србије и Европске инвестиционе банке и Народне банке Србије, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за и један није гласао).

 За известиоца Одбора на седници Народне скупштине одређен је председник Одбора.

 Шеста тачка дневног реда. Разматрање Предлога закона о потврђивању Споразума о зајму (Програм модернизације и оптимизације јавне управе) између Републике Србије и Међународне банке за обнову и развој, који је поднела Влада.

 Одбор је размотрио Предлог закона о потврђивању Споразума о зајму (Програм модернизације и оптимизације јавне управе) између Републике Србије и Међународне банке за обнову и развој, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за и једним уздржаним).

 За известиоца Одбора на седници Народне скупштине одређен је председник Одбора.

 Седма тачка дневног реда. Разматрање Предлога закона о потврђивању Оквирног споразума о зајму LD 1768 (2012) између Банке за развој Савета Европе и Републике Србије, који је поднела Влада.

Одбор је размотрио Предлог закона о потврђивању Оквирног споразума o зајму LD 1768 (2012) између Банке за развој Савета Европе и Републике Србије, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са девет гласова за, једним уздржаним и један није гласао).

 За известиоца Одбора на седници Народне скупштине одређен је председник Одбора.

 Осма тачка дневног реда. Разматрање Предлога закона о потврђивању Споразума о оснивању Фонда за западни Балкан, са Статутом Фонда за западни Балкан, који је поднела Влада.

 У дискусији по овој тачки дневног реда учествовали су: Дејан Шулкић и Мирољуб Станковић, чланови Одбора, Драган Шормаз, заменик члана Александре Мајкић, као и Ђорђе Комленски, председник Одбора за уставна питања и законодавство.

Одбор је размотрио Предлог закона о потврђивању Споразума o оснивању Фонда за западни Балкан, са Статутом Фонда за западни Балкан, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео већином гласова (са осам гласова за, једним против, једним уздржаним и један није гласао).

 За известиоца Одбора на седници Народне скупштине одређен је председник Одбора.

 Девета тачка дневног реда. Разматрање Предлога одлуке о учешћу припадника Војске Србије у мултинационалним операцијама у 2016. години, који је поднела Влада.

Одбор је размотрио Предлог одлуке о учешћу припадника Војске Србије у мултинационалним операцијама у 2016. години, који је поднела Влада, у начелу и сматра да је Предлог одлуке у складу са Уставом и правним системом Републике Србије.

 Одбор је одлуку донео већином гласова (са девет гласова за, једним уздржаним и један није гласао).

 За известиоца Одбора на седници Народне скупштине одређен је председник Одбора.

 Десета тачка дневног реда. Разматрање Предлога одлуке о усвајању Годишњег плана употребе Војске Србије и других снага одбране у мултинационалним операцијама у 2016. години, који је поднела Влада.

Одбор је размотрио Предлог одлуке о усвајању Годишњег плана употребе Војске Србије и других снага одбране у мултинационалним операцијама у 2016. години, који је поднела Влада, у начелу и сматра да је Предлог одлуке у складу са Уставом и правним системом Републике Србије.

 Одбор је одлуку донео већином гласова (са девет гласова за и један није гласао).

 За известиоца Одбора на седници Народне скупштине одређен је председник Одбора.

 Пошто је Одбор одлучио о свим тачкама дневног реда шесте седнице, Ђорђе Комленски, председник Одбора је обавестио чланове Одбора, да је Женевски центар за демократску контролу оружаних снага (DCAF), који организује саветовање за народне посланике о реформи сектора безбедности у контексту европских интеграција, дана 2. и 3. новембра 2016. године у хотелу „Premier Aqua“ у Врднику, упутио позив за учешће два члана Одбора за уставна питања за законодавство и једног представника стручне службе Одбора. Затим је предложио да на поменутом саветовању учествују Јелена Жарић-Ковачевић и Весна Николић-Вукајловић, ако је сагласна, чланице Одбора, као и Александра Мандић из стручне службе Одбора. Будући да није било другог предлога, чланови Одбора су се усмено сагласили са наведеним предлогом.

 Такође, председник Одбора, Ђорђе Комленски, обавестио је чланове Одбора, да је у материјалу пре почетка седнице, подељен Нацрт програма посете делегације Комитета за поштовање дужности и обавеза држава чланица Савета Европе (Комитет за мониторинг), као и да је са члановима Одбора за уставна питања и законодавство предвиђен састанак дана 26. октобра 2016. године, од 16.00 до 16.45 часова у сали I Дома Народне скупштине, Трг Николе Пашића 13.

 Седница је завршена у 15,38 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски